ZAPISNIK 

17. sjednice Vijeća Mjesnog odbora Trnovčica,

održane 31. listopada 2022.

u prostorijama mjesne samouprave Trnovčica, Trnovčica 2a

s početkom u 18,00 sati

NAZOČNI ČLANOVI VIJEĆA:

Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.

Predsjedava Ivan Matić, predsjednik Vijeća.

Zapisnik vodi Ante Maretić, potpredsjednik Vijeća.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 17. sjednicu Vijeća Mjesnog odbora Trnovčica (u dalnjem tekstu: Vijeće).


Bez rasprave,  jednoglasno (7 „za“)  Vijeće prihvaća tekst Zapisnika 16. sjednice Vijeća, održane 26. rujna 2022., bez izmjena.

Predsjednik daje na glasovanje dnevni red koji je upućen uz poziv za 17. sjednicu Vijeća Mjesnog odbora Trnovčica, dopunjen s još jednom točkom dnevnog reda i to: Kićenje područja Mjesnog odbora Trnovčica božićnim ukrasima, nakon čega je tako dopunjeni dnevni red, jednoglasno prihvaćen (7 „za“) i glasi:

DNEVNI RED

1. Prijedlog Plana malih komunalnih akcija Mjesnog odbora Trnovčica u 2023. – donošenje zaključka;
2. Prijedlozi radova na održavanju nerazvrstanih cesta Mjesnog odbora Trnovčica u

2023. – donošenje zaključka;
3. Prijedlozi radova na održavanju javnih zelenih površina Mjesnog odbora Trnovčica u

2023. – donošenje zaključka;
4. Prijedlog zabrane parkiranja motornih vozila na kolniku Ulice Krotovica – donošenje

      zaključka;
5. Prijedlog zabrane parkiranja motornih vozila na kolniku Ulice Redovka – donošenje

      zaključka;
6.   Prijedlog za iscrtavanje i obilježavanje pješačkog prijelaza na križanju Ulice Klin i

      Ulice Krotovica - donošenje zaključka;
7.   Zahtjev Udruge umirovljenika“Zagrebačka Dubrava“ za povremeno korištenje

      prostora mjesne samouprave - donošenje zaključka;
8.   Zahtjev Plesnog studia „Step by step“ za povremeno korištenje prostora mjesne

      samouprave - donošenje zaključka;
9.   Zahtjev Sportsko rekreativnog društva „Frik“ za povremeno korištenje prostora

      mjesne samouprave - donošenje zaključka;
10.  Kićenje područja Mjesnog odbora Trnovčica božićnim ukrasima - donošenje zaključka;

11.  Pitanja, prijedlozi i odgovori.
Ad. 1. Prijedlog Plana malih komunalnih akcija Mjesnog odbora Trnovčica u 2023. –  

           donošenje zaključka
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

Vijeće Mjesnog odbora Trnovčica donosi Plan malih komunalnih akcija Mjesnog odbora Trnovčica u 2023.

(Plan malih komunalnih akcija Mjesnog odbora Trnovčica u 2023. nalazi se u privitku zapisnika i njegov je sastavni dio)

Ad. 2. Prijedlozi radova na održavanju nerazvrstanih cesta Mjesnog odbora Trnovčica u  

           2023. - donošenje zaključka
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

o prijedlozima radova na održavanju nerazvrstanih cesta

Mjesnog odbora Trnovčica

Vijeće Mjesnog odbora Trnovčica predlaže da se u okviru djelatnosti održavanja nerazvrstanih cesta u Planu malih komunalnih akcija Mjesnog odbora Trnovčica u 2023. izvedu sljedeći radovi – uređivanja i asfaltiranja:

1. Ulice Trutina

2. Tomaševe ulice

3. Florićeve ulice te

4. Ulice Jurja Dragišića što uključuje i Kopčevu ulicu (bez kućnog broja) kojom su spojene ulice Jurja Dragišića i Josipa Stadlera.
Ad 3. Prijedlozi radova na održavanju javnih zelenih površina Mjesnog odbora Trnovčica u       

          2023. - donošenje zaključka
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

o prijedlozima radova na održavanju javnih zelenih površina

Mjesnog odbora Trnovčica

Vijeće Mjesnog odbora Trnovčica predlaže da se u okviru djelatnosti održavanja javnih zelenih površina u Planu malih komunalnih akcija Mjesnog odbora Trnovčica u 2023. izvedu radovi održavanja zelenih površina na slijedećim lokacijama:


1. Park poginulih dragovoljaca Trnovčice;


2. Dječje igralište u Ulici Trnovčica;


3. Dječje igralište u Ulici Jurja Dragišića;


4. Prostor oko Župne crkve Blažene djevice Marije Majke Crkve i sv. Maksimilijana Kolbea 
    u Trnovčici i


5. Prostor oko Osnovne škole „Antuna Branka Šimića“ u Trnovčici, što uključuje i street 
     workout park pokraj navedene osnovne škole.

Ad. 4. Prijedlog zabrane parkiranja motornih vozila na kolniku Ulice Krotovica - donošenje 
           zaključka
Predsjednik usmeno informira članove Vijeća o predmetu rasprave i odlučivanja. Naime, u Ulici Krotovica je otežan promet motornih vozila u oba smjera zbog parkiranih motornih vozila na kolniku iste ulice te je stoga potrebno predložiti rješenje za navedeni problem.
U raspravi sudjeluju svi članovi Vijeća.

Vijeće jednoglasno (7 „za“) donosi 

ZAKLJUČAK 

Predlaže se postavljanje prometnog znaka zabrane zaustavljanja i parkiranja na kolniku Ulice Krotovica.
Ad. 5. Prijedlog zabrane parkiranja motornih vozila na kolniku Ulice Redovka - donošenje   

           zaključka
Predsjednik uvodno obrazlaže temu i to na način da izvješćuje Vijeće o potrebi rješavanja problema na kojeg su ukazali građani iz Ulice Redovka, a vezan je uz parkiranje motornih vozila na kolniku iste ulice zbog čega se javljaju učestale poteškoće vezane uz neometano odvijanje prometa kroz navedenu ulicu koja je „slijepa“.
Svi članovi Vijeća sudjeluju u raspravi.

Vijeće jednoglasno  (7 „za“) donosi

ZAKLJUČAK

Predlaže se iscrtavanje parkirnih mjesta na kraju Ulice Redovka, od kojih bi jedno trebalo biti obilježeno kao parkirno mjesto za osobe s invaliditetom, čime bi se omogućilo neometano kretanje motornih vozila kroz Ulicu Redovka.
Ad. 6.  Prijedlog za iscrtavanje i obilježavanje pješačkog prijelaza na križanju Ulice Klin i Ulice Krotovica – donošenje zaključka
Predsjednik uvodno obrazlaže temu i naglašava kako je potrebno riješiti način prelaska pješaka na križanju Ulice Klin s Ulicom Krotovica na što su ukazali građani.
Svi članovi Vijeća sudjeluju u raspravi.

Vijeće jednoglasno  (7 „za“) donosi

ZAKLJUČAK

Predlaže se iscrtavanje i obilježavanje pješačkog prijelaza na križanju Ulice Klin i Ulice Krotovica.
Ad .7. Zahtjev Udruge umirovljenika “Zagrebačka Dubrava“ za povremeno korištenje 
 prostora mjesne samouprave - donošenje zaključka
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

o davanju na povremeno korištenje prostora mjesne samouprave bez naknade

Vijeće Mjesnog odbora  Trnovčica odobrava povremeno korištenje prostora u objektu mjesne samouprave, Trnovčica 2a, Udruzi umirovljenika „Zagrebačka Dubrava“ – Podružnica umirovljenika Trnovčica  - ponedjeljkom i četvrtkom od 17,00 do 19,00 sati (soba 3) te svake treće subote u mjesecu od 15,00 do 23,00 sata (dvorana).

Ad. 8.
Zahtjev Plesnog studia „Step by step“ za povremeno korištenje prostora mjesne samouprave  - donošenje zaključka
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

o davanju na povremeno korištenje prostora mjesne samouprave bez naknade

Vijeće Mjesnog odbora  Trnovčica odobrava povremeno korištenje prostora u objektu mjesne samouprave, Trnovčica 2a, „Plesnom studiju Step by step“ – ponedjeljkom, srijedom i petkom od 17,30 do 22,00 sata i subotom od 9,00 do 13,00 sati (dvorana).

Ad 9.
Zahtjev Sportsko rekreativnog društva „Frik“ za povremeno korištenje prostora mjesne samouprave - donošenje zaključka
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

o davanju na povremeno korištenje prostora mjesne samouprave bez naknade

1. Vijeće Mjesnog odbora Trnovčica odobrava povremeno korištenje prostora u objektu mjesne samouprave, Trnovčica 2a, „SRD Frik“ – utorkom i četvrtkom od 18,00 do 22,00 sata (dvorana).

Ad. 10. Kićenje područja Mjesnog odbora Trnovčica božićnim ukrasima
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

Predlaže se kićenje područja Mjesnog odbora Trnovčica na, isključivo tradicionalnim hrvatskim božićnim ukrasima i to na sljedećim lokacijama:
a) bor ispred samog ulaza u zgradu mjesne samouprave u Trnovčici, Trnovčica 2a;

b) Ulica Klin, stupovi javne rasvjete;

c) Ulica Trnovčica, stupovi javne rasvjete;

d) Ulica Josipa Stadlera, stupovi javne rasvjete;

e) Park poginulih dragovoljaca Trnovčice i to na stupovima javne rasvjete na pristupnoj stazi prema Župnoj crkvi Blažene Djevice Marije Majke Crkve i sv. Maksimilijana Kolbea i na pristupnoj stazi prema Osnovnoj školi „Antuna Branka Šimića“ u Trnovčici.

Ad 11. Pitanja, prijedlozi i obavijesti
Nakon što je na to ukazao vijećnik Mirko Gluhak, koji je zaprimio upite građana o tome u kojoj je fazi postavljanje novih ploča s nazivima ulica, odnosno u kojoj fazi izvedbe se nalazi novi način obilježavanja naziva ulica na području Mjesnog odbora Trnovčica, Vijeće postavlja isto pitanje. Naime, neki od građana nakon što su obnovili pročelja svojih obiteljskih kuća izvijestili su o tome kako su skinuli ploču s nazivom ulica sa svojih netom obnovljenih pročelja tih istih kuća ili su te ploče zarasle u zelenilo posađeno oko tih istih kuća te stoga navedeno predstavlja problem u nalaženju adresa.

Vijeće Mjesnog odbora Trnovčica poziva Ministarstvo unutarnjih poslova, odnosno nadležnu policijsku postaju da pojača policijski nadzor i ophodnje na lokaciji oko košarkaškog i dječjeg igrališta u Ulici Jurja Dragišića, zbog sumnji na trgovanje zabranjenim opojnim sredstvima i na uživanje istih na navedenoj lokaciji.

Vijeće Mjesnog odbora Trnovčica ukazuje na potrebu da se obiteljskoj kući u vlasništvu gospodina Stjepana Labaša, na lokaciji u Ulici Rafe Barišića 28, omogući priključak na vodovod i riješi problem priključka na sustav kanalizacije, odnosno odvodnje, jer imenovani gospodin živi u neprimjerenim uvjetima, a iz svojih prihoda zbog složene financijske i socijalne situacije nije u mogućnosti to sam ostvariti te stoga moli Grad Zagreb, da mu u tome pomogne.

Nakon navedenog nije bilo dodatnih pitanja, prijedloga i obavijesti te je stoga predsjednik Vijeća zaključio sjednicu.

Završeno u 19,10 sati.

Zapisničar: Ante Maretić

KLASA: 024-08/22-003/2138

URBROJ: 251-13-11-5/004-22-2
Zagreb, 31. listopada 2022.

